‘પરિણામ’ સેક્શન 25 અંતર્ગત નોંધાયેલી NGO છે જે ગ્રાન્ટ અને ફંડિંગના આધારે કાર્યરત છે. ‘પરિણામ’ના ડોનર્સમાં માઇકલ એન્ડ સુઝાન ડેલ ફાઉન્ડેશન, સીટી ફાઉન્ડેશન, HSBC બેન્ક અને કેટલાક વ્યક્તિગત દાતાઓનો સમાવેશ થાય છે. ધીરે ધીરે તેમની કામગીરીની સુવાસ ફેલાતી ગઈ અને દાન મળવા લાગ્યું. પરિણામે, સંસ્થાને નાણાંની કોઈ સમસ્યા નહોતી રહી. “નાણાંની બાબતે હું એકદમ સ્પષ્ટ વિચાર ધરાવતી હતી. મારા મત મુજબ અમારો ઉદ્દેશ્ય વહિવટી ખર્ચ શક્ય હોય તેટલો ઓછો રાખી લોકો સુધી મદદ પહોંચાડવાનો છે. અમે અમારા કોઇ પણ લાભાર્થી પાસેથી નાણાં એકઠા કરતા નથી. અમે મારા પિતાની સંસ્થા ઉજ્જીવન સાથે પણ સંકળાયેલા છીએ. તેઓ અમને સીધુ ફંડિંગ તો નથી આપતા પરંતુ તેઓ અલગ અલગ વિભાગોમાં કાર્ય કરતા લોકોની મદદ અમને જરૂર આપે છે.” મલ્લિકાએ જણાવ્યું.